Sabas a oa ganet en Mutalask, er Chappados, er bla 439, hag a n em dennas en e yaouaukiz en manati Flavinia. Eno ne zaleas ket da vezan eur skouer evit e holl genvreudeur. Eun devez ma oa  el liorz o labourat, en em gavas gant eur wezen hag a oa goloet a avalou eus ar re gaeran; ha setu hen ha kutuilh unan, daoust ma ne oa ket deut choaz heur ar pred; mes kerkent, o welet e oa o vont da rei tro de gorf da gemer plegiou fall, e frikas e aval dindan e dreid, hag evit en em drechi gwelloch a ze, e reas le da chom hep dibri frouezen ebet ken ar rest eus e vue.